VEGA præsenterer  
**Populære Ukendt Kunstner rykker i Store VEGA**  
*Som følge af en massiv interesse flyttes den planlagte koncert med Ukendt Kunstner i Lille VEGA den 27. september allerede nu til Store VEGA. Efter udgivelsen af deres roste debutalbum,* Forbandede Ungdom*, er den alternative hiphop-duos stjerne blot steget yderligere.*  
Koncerten i Lille VEGA lørdag den 27. september er blevet udsolgt, og yderligere billetter er allerede sat i salg, så de mange interesserede fans kan få mulighed for at opleve numrene fra *Forbandede Ungdom* live.  
**Et af de mest interessante nye urban acts herhjemme**Rapperen Hans Philip og producer Jens Ole udgør tilsammen [Ukendt Kunstner](http://ukendtkunstner.dk/), der de seneste par år er trådt frem som et af de allermest interessante og talentfulde nye acts på den danske urban scene.  
  
Deres blanding af melodiøs, melankolsk hiphop og moderne R&B på dansk har begejstret både anmeldere og fans. Ukendt Kunstner markerede sig først med ep’en *Neonlys* (2013), der bl.a. affødte de to hits ”Neonlys” og ”[Fucking Nummer](http://youtu.be/jDYpoPG27bE)”.  
  
**Rost debutalbum med hitpotentiale**  
I maj måned udkom så deres debutalbum, *Forbandet Ungdom*, og modtagelsen har været yderst positiv. Ikke alene fik udgivelsen fine anmeldelser af bl.a. Gaffa, Soundvenue, Politiken og Berlingske. Sidstnævnte skrev bl.a. i anmeldelsen:  
  
”*Forbandede Ungdom« er spækket med gode idéer, fede beats og fortættet stemning. Og den slags kan man som bekendt aldrig få nok af.*”  
  
Albummet resulterede også i de populære singler ”[Alting / Ingenting](http://www.dr.dk/p3/smag-paa-p3/artikel/p3s-uundgaelige-fra-ukendt-kunstner-til-landskendt-kunstner)” og senest ”Gennem Byen” samt undergrundshits som ”Stein Bagger” og ”Fortæl Dem”.  
  
Det er tracks som disse, at endnu flere Ukendt Kunstner-fans nu får mulighed for at opleve, når duoen spiller en opgraderet koncert i Store VEGA til september.  
  
**Fakta om koncerten**  
Ukendt Kunstner (DK)  
Lørdag den 27. september kl. 21

Store VEGA, Enghavevej 40, 1674 Kbh. V  
150 kr. + gebyr  
Forsalg via VEGAs hjemmeside og Billetnet.  
Læs mere: <http://bit.ly/1oJvuXf>. Køb billet: <http://bit.ly/1q1eOy2>

*For yderligere oplysninger kontakt venligst*  
Anders Madsen  
Online-redaktør, VEGA

[akm@vega.dk](mailto:akm@vega.dk) - 3326 0946